Byrettens dom i sag om, hvorvidt en bedemand hæftede for betaling af kirkegårdsydelser, stadfæstes
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Almindelige emner;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 18. januar 2013 af Østre Landsrets 10. afdeling

(landsdommerne Michael Kistrup, Michael Dorn og Morten Kroon (kst.)).

10. afd. nr. B-2895-12:

1) Nakskov Kirkegårde v/Skt. Nicolai Sogns Menighedsråd

2) Nakskov Kirkegårde v/Stormarks Sogns Menighedsråd

(advokat Lone Rømø for begge)

mod

Appelindstævnte, tidligere Sagsøger

(advokat Svend Folke Kinch)

Nykøbing Falster Rets dom af 27. juli 2012 (B 1-943/2011) er anket af Nakskov Kirkegår-de

v/Skt. Nicolai Sogns Menighedsråd og Nakskov Kirkegårde v/Stormarks Sogns Menig-

hedsråd med påstand som for byretten om frifindelse, og selvstændig påstand om, at ind-

stævnte til appellanterne skal betale 4.870 kr. med rente 7 % over Nationalbankens udlåns-

rente af 1.500 kr. fra 26. juli 2008 og af 3.370 kr. fra den 6. november 2009.

Appelindstævnte, tidligere Sagsøger, har påstået stadfæstelse.



/

- 2 -

Supplerende sagsfremstilling

Parterne har oplyst, at der udestår betaling af to af de fakturaer, der indgår i indstævntes

anerkendelsespåstand, henholdsvis faktura nr. 20360 af 25. juni 2008 på 1.500 kr. og faktu-ra

nr. 22018 af 6. oktober 2009 på 3.370 kr., i alt 4.870 kr., som udgør appellantens beta-

lingspåstand.

Forklaringer

Der er i landsretten afgivet supplerende forklaringer af Vidne 1, Appelindstævnte, tidligere

Sagsøger og Vidne 3.

Appelindstævnte, tidligere Sagsøger har vedstået sin forklaring for byretten og har

supplerende forklaret blandt andet, at han påtog sig opgaven med bisættelse af Afdøde, hvor

appellanten har faktureret 1.500 kr. for kremering, idet han kendte afdødes tidl. hustru. Hun

oplyste, at der næppe var penge i boet, men at sønnen ønskede en bisættelse. Efterfølgende

viste det sig, at sønnen selv havde hævet begravelseshjælpen hos kommunen. Han har ikke

fået sine penge.

På sin hjemmeside henviser han til, at de pårørende godt kan overtage en del af ydelserne

selv. Han havde et dødsfald, hvor hans ydelse var begrænset til afhentning og kistelægning af

afdøde, og hvor enken bestilte og ordnede alt andet selv. Også hér modtog han regnin-gen fra

kirkegården, men sendte den tilbage. Kirkegården fakturerede herefter enken.

De sidste to år har han ladet den, der bestiller bisættelsen/begravelsen, udfylde en rekvisi-

tion med angivelse af navn, adresse og telefonnummer på bestiller samt valg af begravel-

se/kremering mv. Han får alligevel regningerne fra Nakskov Kirkegårde, men betaler dem

først, når han selv har fået pengene.

Dødsanmeldelser udfyldes i gennemslag, og det er derfor kun det øverste eksemplar, hvor

underskriften fremgår.

Vidne 1 har vedstået sin forklaring for byretten og har supplerende forklaret blandt andet, at

kirkegården står for kapellet samt gravsteder og blomster/gran. Det er næsten altid



/

- 3 -

bedemændene, der bestiller ydelserne. Ved kremering kommer dødsanmeldelsen med kis-

ten, og kirkegårdspersonalet ved ikke, hvem de pårørende er.

Han har spurgt Nykøbing F. Kirkegård, om det er korrekt, som forklaret af Vidne 2, at

krematoriet i Nykøbing F. har accepteret kun at få betaling, når bedemændene fik pengene

fra boet. Det er ikke korrekt.

En ansat ved Nakskov Kirkegårde fører regnskab for en række andre kirker, herunder By 5

og By 3. Disse kirker sender også regningen direkte til bedemændene, og ikke til de

pårørende.

Nakskov Kirkegårde sender regningen til bedemændene, idet de har kontakten til de pårø-

rende. Kirkegårdspersonalet ser kun de pårørende, hvor afdøde skal begraves/bisættes i

Nakskov, og hvor der skal vælges et gravsted. I ca. 1/3 af dødsfaldene i Nakskov vælges

urnenedsættelse i fællesgrav, og de ser derfor ikke de pårørende. Det gør de heller ikke, hvor

der allerede er et gravsted.

Der er ikke noget til hinder for, at kirkegården kan sende regningen til de pårørende, hvor de

har kontakt til dem.

De får i alle tilfælde et eksemplar af dødsanmeldelsen. Der må ikke kremeres uden en ud-

fyldt dødsanmeldelse. Kommunen eller en pårørende er anført på dødsattesten. Gravsted-

brevet sendes til den pårørende.

Vidne 3 har vedstået sin forklaring for byretten og har supplerende forklaret blandt andet, at

han ved overtagelse af By 3 og By 4 Begravelsesforretninger sendte et brev til samtlige

kirkegårdskontorer, hvor han gjorde opmærksom på, at fakturering vedrørende kirke og

kirkegård fremover skulle sendes direkte til indehaveren af gravstedet eller an-melderen af

dødsfaldet. By 2 Kirkekontor accepterede det efter yderligere korre-spondance. By 5 og By 3

Kirkekontorer fakturer den pårørende – ikke bedeman-den. Nykøbing F. Kirkekontor ville

ikke acceptere det, og begge parter tog advokater. Løs-ningen blev, at der blev udfærdiget en

blanket til anvendelse, hvor en pårørende selv bestil-ler ydelser vedrørende

bisættelse/begravelse hos Nykøbing F Kirkegård. Han sørger for, at blanketten underskrives,

og kirkegården fakturerer den pårørende. Nakskov Kirkegårde er herefter de eneste, som

fakturerer bedemanden og ikke de pårørende.



/

- 4 -

Procedure

Parterne har for landsretten gentaget deres anbringender for byretten og har procederet i

overensstemmelse hermed.

Landsrettens begrundelse og resultat

Landsretten finder, at appellanterne i situationen er de nærmeste til at bære risikoen for, at

den for begravelsen ansvarlige viser sig ude af stand til at betale for kirkegårdens ydelser.

Herefter og af de byretten anførte grunde stadfæster landsretten byrettens dom.

Nakskov Kirkegårde v/Skt. Nicolai Sogns Menighedsråd og Nakskov Kirkegårde

v/Stormarks Sogns Menighedsråd skal in solidum betale sagsomkostninger for landsretten til

Appelindstævnte, tidligere Sagsøger med i alt 10.000 kr. til dækning af udgifterne til

advokatbistand ekskl. moms. Ved fastsættelsen af beløbet er der ud over sa-gens værdi taget

hensyn til sagens omfang og varighed.

T h i  k e n d e s  f o r  r e t:

Byrettens dom stadfæstes.

I sagsomkostninger for landsretten skal appellanterne, Nakskov Kirkegårde v/Skt. Nicolai

Sogns Menighedsråd og Nakskov Kirkegårde v/Stormarks Sogns Menighedsråd in solidum

betale 10.000 kr. til Appelindstævnte, tidligere Sagsøger.

Det idømte betales inden 14 dage efter denne doms afsigelse.

Sagsomkostningerne forrentes efter rentelovens § 8 a.



/

- 5 -

(Sign.)